20.2.2015 Den Europæiske Unions Tidende L 47/11 KOMMISSIONENS GENNEMFØRELSESFORORDNING (EU) 2015/273 af 19. februar 2015 om ændring af gennemførelsesforordning (EU) nr. 871/2014 for så vidt angår nedsættelsen af Nederlandenes fiskekvote for 2014 for rokker i EU-farvande i ICES-område IIa og IV EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EF) nr. 1224/2009 af 20. november 2009 om oprettelse af en EF-kontrolordning med henblik på at sikre overholdelse af reglerne i den fælles fiskeripolitik, om ændring af forordning (EF) nr. 847/96, (EF) nr. 2371/2002, (EF) nr. 811/2004, (EF) nr. 768/2005, (EF) nr. 2115/2005, (EF) nr. 2166/2005, (EF) nr. 388/2006, (EF) nr. 509/2007, (EF) nr. 676/2007, (EF) nr. 1098/2007, (EF) nr. 1300/2008, (EF) nr. 1342/2008 og om ophævelse af forordning (EØF) nr. 2847/93, (EF) nr. 1627/94 og (EF) nr. 1966/2006 ()), særlig artikel 105, stk. 1 og 2, og ud fra følgende betragtninger: (1) Ved Kommissionens gennemførelsesforordning (EU) nr. 871/2014 (?) fastsættes en nedsættelse af Nederlandenes kvote for 2014 for rokker i EU-farvande i ICES-område Ila og IV (Nederlandenes 2014-kvote) på grund af overfiskning i 2013. (2) — Efter offentliggørelsen af nævnte forordning opdagede de nederlandske myndigheder, at oplysningerne i de fangst- opgørelser, som nedsættelsen var baseret på, ikke var korrekt indgivet, hvilket underbygges af de beviser, som Kommissionen har til rådighed. (3) — På grundlag af de korrigerede oplysninger, som Nederlandene indgav den 12. december 2014, viser det sig, at Nederlandenes 2013-kvote ikke var blevet overfisket. (4) — Nedsættelsen af Nederlandenes 2014-kvote bør derfor korrigeres. (5) — Gennemførelsesforordning (EU) nr. 871/2014 bør ændres i overensstemmelse hermed. (6) — Eftersom nedsættelsen af Nederlandenes 2014-kvote finder anvendelse fra datoen for ikrafttrædelsen af gennemfø- relsesforordning (EU) nr. 871/2014, bør nærværende forordning anvendes med tilbagevirkende kraft fra samme dato. VEDTAGET DENNE FORORDNING: Artikel 1 Bilaget til gennemførelsesforordning (EU) nr. 871/2014 ændres i overensstemmelse med bilaget til nærværende forordning. Artikel 2 Denne forordning træder i kraft dagen efter offentliggørelsen i Den Europæiske Unions Tidende. Den finder anvendelse fra den 19. august 2014. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 19. februar 2015. På Kommissionens vegne Jean-Claude JUNCKER Formand () EUTL 343 af 22.12.2009, s. 1. (?) Kommissionens gennemførelsesforordning (EU) nr. 871/2014 af 11. august 2014 om nedsættelse af fiskekvoter for 2014 for visse bestande på grund af tidligere års overfiskning (EUT L 239 af 12.8.2014, s. 14).